nvidia/miracl-vision huggingface dataset:
बांग्लादेश अवामी लीग

बांग्लादेश अवामी लीग (बांग्ला: বাংলাদেশ আওয়ামী লীগ: उर्दु से शाब्दिक अनुवाद) बांग्लादेश की मुख्यधारा का एक प्रमुख धर्मनिरपेक्ष राजनीतिक दल है। यह 1971 के बांग्ला असंतोष और विद्रोह का एक महत्वपूर्ण राजनीतिक उत्प्रेरक रहा है। 1984 के बाद से दल का नेतृत्व स्वर्गीय शेख मुजीबुर्रहमान की बेटी शेख हसीना करती हैं। 16 दिसम्बर 1971 को एक स्वतंत्र बांग्लादेश के अस्तित्व मे आने के बाद से, अवामी लीग चार बार सत्ता मे आयी है और इसने लगभग साढ़े आठ तक बांग्लादेश पर शासन किया है। दिसंबर 2008 में हुये संसदीय चुनावों में, अवामी लीग के नेतृत्व मे बने विशाल गठबंधन जो चार राजनीतिक द्वारा मिल कर बनाया गया था, ने जीत हासिल की है। अवामी लीग ने संसदीय सीटों में से 87% सीटों पर विजय प्राप्त की है और साढ़े सात साल के बाद पार्टी एक बार फिर से सत्तासीन हुई है। पार्टी ने हुसैन मुहम्मद इरशाद के शासन के खिलाफ सत्ता-विरोधी आंदोलनों में महत्वपूर्ण भूमिका निभाई। 1990 में बड़े पैमाने पर विद्रोह के बीच लोकतंत्र की बहाली के बाद, अवामी लीग बांग्लादेशी राजनीति के प्रमुख खिलाड़ियों में से एक के रूप में उभरी। पार्टी ने 1996, 2008, 2014, 2018 और 2024 के आम चुनावों में जीत हासिल कर सरकारें बनाईं। शेख हसीना के नेतृत्व में 2009 से 2024 तक सत्तारूढ़ पार्टी के रूप में अपने कार्यकाल के दौरान, बांग्लादेश ने लोकतांत्रिक पतन का अनुभव किया और इसे लगातार सत्तावादी, तानाशाह और फासीवादी के रूप में वर्णित किया गया।
किण्वन

किण्वन एक जैव-रासायनिक क्रिया है। इसमें जटिल कार्बनिक यौगिक सूक्ष्म सजीवों की सहायता से सरल कार्बनिक यौगिक में विघटित होते हैं। इस क्रिया में ऑक्सीजन की आवश्यकता नहीं पड़ती है। किण्वन के प्रयोग से अल्कोहल या शराब का निर्माण होता है। पावरोटी एवं बिस्कूट बनाने में भी इसका उपयोग होता है। दही, सिरका एवं अन्य रासायनिक पदार्थों के निर्माण में भी इसका प्रयोग होता है। किण्वन की खोज 1797 में क्रूइकशेंक ने की थी फ्लूजर ने 1875 मे इसे अंतरणविकी स्वसन कहा तथा कोस्टेटचेव ने इसे अवायवीय श्वसन कहा। यहाँ आण्विक ऑक्सीजन की अनुपस्थिति में कार्बोहाइड्रेट दो अथवा अधिक सरल अणुओं में विघटित होते हैं।अवायवीय श्वसन (anaerobic respiration) में ग्लूकोज अणुओं के कार्बन अणु पूर्णरूप से CO2, के रूप में मुक्त नहीं होते हैं। इस क्रिया में माइटोकॉन्ड्रिया की आवश्यकता नहीं होती एवं यह क्रिया पूर्ण रूप से कोशिकाद्रव्य में सम्पन्न होती है। अर्थात् अवायवीय श्वसन के सभी विकर कोशिकाद्रव्य में उपस्थित होते हैं। किण्वन एक चयापचय प्रक्रिया है जो एंजाइम की कार्रवाई के माध्यम से कार्बनिक सब्सट्रेट में रासायनिक परिवर्तन पैदा करती है। जैव रसायन में, इसे ऑक्सीजन की अनुपस्थिति में कार्बोहाइड्रेट से ऊर्जा की निकासी के रूप में परिभाषित किया गया है। खाद्य उत्पादन के संदर्भ में, यह मोटे तौर पर किसी भी प्रक्रिया को संदर्भित कर सकता है जिसमें सूक्ष्मजीवों की गतिविधि खाद्य पदार्थों या पेय के लिए वांछनीय परिवर्तन लाती है। किण्वन के विज्ञान को जीव विज्ञान के रूप में जाना जाता है। सूक्ष्मजीवों में, किण्विक रूप से कार्बनिक पोषक तत्वों के क्षरण द्वारा एटीपी उत्पादन का प्राथमिक साधन है। नवपाषाण युग से ही मनुष्य ने खाद्य पदार्थों और पेय पदार्थों के उत्पादन के लिए किण्वन का उपयोग किया है। उदाहरण के लिए, किण्वन का उपयोग एक ऐसी प्रक्रिया में संरक्षण के लिए किया जाता है जो ऐसे खट्टे खाद्य पदार्थों में पाया जाता है जैसे कि मसालेदार खीरे, किमची, और दही के साथ-साथ शराब और बीयर जैसे मादक पेय पदार्थों के उत्पादन के लिए। किण्वन मनुष्यों सहित सभी जानवरों के जठरांत्र संबंधी मार्ग के भीतर होता है। This is the process of fermentation
फेफड़ा

वायु में सांस लेने वाले प्राणियों का मुख्य सांस लेने के अंग फेफड़ा या फुप्फुस (जैसा कि इसे वैज्ञानिक या चिकित्सीय भाषा मे कहा जाता है) होता है। यह प्राणियों में एक जोडे़ के रूप मे उपस्थित होता है। फेफड़े की दीवार असंख्य गुहिकाओं की उपस्थिति के कारण स्पंजी होती है। यह वक्ष गुहा में स्थित होता है। इसमें रक्त का शुद्धीकरण होता है। प्रत्येक फेफड़ा में एक फुफ्फुसीय धमनीहृदय से अशुद्ध रक्त लाती है। फेफड़े में रक्त का शुद्धीकरण होता है। रक्त में ऑक्सीजन का मिश्रण होता है। फेफडो़ं का मुख्य काम वातावरण से प्राणवायु लेकर उसे रक्त परिसंचरण मे प्रवाहित (मिलाना) करना और रक्त से कार्बन डाइऑक्साइड को अवशोषित कर उसे वातावरण में छोड़ना है। गैसों का यह विनिमय असंख्य छोटे छोटे पतली-दीवारों वाली वायु पुटिकाओं जिन्हें अल्वियोली कहा जाता है, मे होता है। यह शुद्ध रक्त फुफ्फुसीय शिरा द्वारा हृदय में पहुँचता है, जहां से यह फिर से शरीर के विभिन्न अंगों मे पम्प किया जाता है। 2. फेफड़े खराब होने के कारण, लक्षण, फेफड़े को साफ कैसे करे, फेफड़े खराब होने पर कितने दिनों तक जिंदा रह सकता हैं आदमी।
अमोनिया

Trihydrogen nitrideNitro-SilNitrogen trihydride 0.769 kg/m3 (STP)0.73 kg/m3 (1.013 bar at 15 °C)681.9 kg/m3 at −33.3 °C (liquid)817 kg/m3 at −80 °C (transparent solid) −77.73 °C, 195 K, -108 °F −33.34 °C, 240 K, -28 °F अमोनिया एक तीक्ष्म गंध वाली रंगहीन गैस है। यह हवा से हल्की होती है तथा इसका वाष्प घनत्व ८.५ है। यह जल में अति विलेय है। अमोनिया के जलीय घोल को लिकर अमोनिया कहा जाता है यह क्षारीय प्रकृति का होता है। जोसेफ प्रिस्टले ने सर्वप्रथम अमोनियम क्लोराइड को चूने के साथ गर्म करके अमोनिया गैस को तैयार किया। बर्थेलाट ने इसके रासायनिक गठन का अध्ययन किया तथा इसको बनाने वाले तत्वों को पता लगाया। प्रयोगशाला में अमोनियम क्लोराइड तथा बुझे हुए सूखे चूने के मिश्रण को गर्म करके अमोनिया गैस तैयार की जाती है। यूरिया, अमोनियम सल्फेट, अमोनियम फास्फेट, अमोनियम नाइट्रेट आदि रासायनिक खादों को बनाने में अमोनिया का उपयोग किया जाता है। बड़े पैमाने पर नाइट्रिक एसिड तथा सोडियम कार्बोनेट के निर्माण में इसका उपयोग किया जाता है। बर्फ बनाने के कारखाने में शीतलीकारक के रूप में अमोनिया का उपयोग किया जाता है। प्रयोगशाला में प्रतिकारक के रूप में इसका उपयोग किया जाता है। लिकर अमोनिया का उपयोग कपड़ों से तेल ग्रीज आदि के दाग को छुड़ाने के लिए किया जाता है। अमोनियम कार्बोनेट बनाने में इसका उपयोग किया जाता है। अपने अत्यधिक उपयोग के कारण पूरी दुनिया में इसका व्यापक पैमाने पर उत्पादन होता है। २००४ में पूरे विश्व में इसका आनुमानिक उत्पादन १० करोड़ ९० लाख टन हुआ था। २००६ में इसका उत्पादन लगभग १४ करोड़ ६५ लाख टन हुआ है। अमोनिया उत्पादन में भारत का स्थान चीन के बाद द्वितीय है। ये दोनों देश विश्व उत्पादन का क्रमशः २८.४% तथा ८.६% उत्पादित करते हैं। रूस ८.४% तथा संयुक्त राज्य अमेरिका ८
पर्णहरित

पर्णहरित, हरितलवक, (chlorophyll) पर्ण हरिम या क्लोरोफिल एक प्रोटीनयुक्त जटिल रासायनिक यौगिक है। यह वर्णक पत्तों के हरे रंग का कारण है। यह प्रकाश-संश्लेषण का मुख्य वर्णक है। इसे फोटोसिन्थेटिक पिगमेंट भी कहते हैं। इसका गठन भी पत्तों में पाए जाते हैं। क्लोरोफिल का महत्व इस कारण है कि यही सूर्यप्रकाश की ऊर्जा का अवशोषण कर वायु के कार्बन डाइऑक्साइड से पौधों में शर्कराओं, पॉलिशर्कराओं तथा अन्य जटिल कार्बनिक यौगिकों का सृजन करता है। यह स्वयं भी सूर्य के प्रकाश द्वारा ही बनता है। बहुत समय तक इसके संघटन के संबंध में हमारा ज्ञान अधूरा था। विल्स्टेटर (Willstatter) नामक जर्मन रसायनज्ञ ने 1911 ई. में इस वर्णक को शुद्ध रूप में पृथक् किया और इसके विघटित अवयवों के संघटन का अध्ययन करके इसका अस्थायी रासायनिक सूत्र निर्धारित किया। उन्हांने यह भी पता लगाया कि क्लोरोफिल दो प्रकार के होते हैं। एक को उन्होंने क्लारोफिल ऐल्फा, या क्लोरोफिल-ए और दूसरे को क्लारोफिल बीटा, या क्लारोफिल-बी, की संज्ञा दी। ये दोनों 3:1 के अनुपात में पत्तों में पाए जाते हैं। हरे पत्तों के 1,000 भाग में 2 भाग क्लोरोफिल-ए का, 3/4 भाग क्लोरोफिल-बी का, भाग ज़ैंथोफिल का और 1/6 भाग कैरोटीन का रहता है। हरे पत्तों या सूखे पत्तों के चूर्ण से 85% ऐल्कोहल या 80% ऐसीटोन विलायक द्वारा क्लोरोफिल का निष्कर्ष निकाला जाता है। सूखे चूर्ण के लगभग दो किलोग्राम से प्राय: 13 ग्राम क्लोरोफिल प्राप्त होता है। क्लोरीफिल-ए कुछ नीलापन लिए हरे रंग का होता है और क्लोरोफिल-बी कुछ पीलापन लिए हरे रंग का। दोनों के संघटन में कोई विशेष अंतर नहीं है। एक में जहाँ मेथिल मूलक है, दूसरे में उसके स्थान में ऐल्डिहाइड़ मूलक है। इससे दोनों की ऑक्सीकरण क्रिया में अंतर आ जाता है। ऐल्फा क्लोरोफिल का विशिष्ट घूर्णन - 262 डिग्री और बीटा का - 267 डिग्री है। क्लोरोफिल-ए का आणविक सूत्र C55 H72 O5 N4 Mg और क्लोरोफिल-बी का C55 H70 O6 N4 Mg है। क्लोरोफिल, में 2.6% मैग्नीशियम रहता है। इसमें लोहा या फॉस्फोरस नहीं होता। इसके जलविश्लेषण से मेथिल ऐल्कोहल और फीटोल ऐल्कोहल (C20 H400) तथा 8 पाइरोल केंद्रक प्राप्त होते हैं। क्लोरोफिल, हीमोग्लोबिन से बहुत कुछ समानता रखता है। हीमोग्लोबिन मानव तथा अन्य प्राणियों के रक्त का आवश्यक अवयव है। इनमें कुछ अंतर भी है। क्लोरोफिल मोम सा पदार्थ है। हीमोग्लोबिन °हीम और ग्लोबिन का आणविक यौगिक है। क्लोरोफिल वस्तुत: एस्टर प्रकार का यौगिक है, जिसमें मेथिल और फीटोल ऐल्कोहल संयुक्त हैं। क्लोरोफिल के जलविश्लेषण से मेथिल और फीटोल ऐल्कोहलों के साथ-साथ कार्बोक्सीलिक अम्लों के लवण प्राप्त होते हैं, जिन्हें क्लोरोफिलिन कहते हैं। क्लोरोफिलिन में अब भी मैग्नीशियम रहता है, जिसके कारण उसका रंग हरा होता है। यदि क्लोरोफिल का जल विश्लेषण क्लोरोफिलेज नामक एंजाइम में किया जाय, तो जो उत्पाद प्राप्त होता है उसे क्लोरोफिलाइड कहते हैं। क्लोरोफिलाइड सूक्ष्म क्रिस्टलीय पदार्थ है, जबकि क्लोरोफिल अक्रिस्टली होता है। अम्लों के उपचार से मैग्निशियम निकल जाता है और अब जो उत्पाद प्राप्त होता है उसे पॉरफिरिन कहते हैं। पॉरफिरिन में अम्ल और क्षार दोनों के गुण होते हैं। विभिन्न अवस्थाओं में विभिन्न अभिकर्मकों के उपचार से क्लोरोफिल से अनेक उत्पाद प्राप्त हुए हैं, जिनसे पता लगता है कि क्लोरोफिल में पाइरोल केंद्रक रहते हैं। इन उत्पादों के संघटन के आधार पर क्लोरोफिल का फिशर ने एक रासायनिक सूत्र 1939 ई. में दिया था।
विराम घड़ी

प्रयोगशाला, खेल के मैदान तथा ओलम्पिक खेलों में जिस घड़ी का उपयोग होता है, उसे समय गणना यंत्र कहते हैं। इस घड़ी को इच्छानुसार चलाया या बन्द किया जा सकता है। विराम घड़ी की सहायता से सेकेंड के एक पंचमांश अथवा एक दशमांश तक का समय मापा जा सकता है।
उपधातु

वे तत्व जिनमें धातु तथा अधातु के गुण पाये जाते हैं उन्हें उपधातु कहते हैं जैसे कार्बन, बोरान आदि। वर्तमान में उपधातु की संख्या सात is Boron ,Silicon ,Geemanium ,Arsenic ,Antimony , Tellurium ,Polonium कभी-कभी उपधातु और अर्धचालक को एक ही समझने की गलती हो जाती है। यद्यपि दोनों में कुछ-कुछ समानता है किन्तु दोनों अलग-अलग हैं। उपधातुओं का कांसेप्ट आवर्त सारणी में एक विशेष स्थिति को प्रदर्शित करता है, जबकि अर्धचालकता तत्वों के अलावा मिश्रधातुओं में भी पायी जाती है।
एथिलीन

-169.2 °C, 104 K, -273 °F -103.7 °C, 169 K, -155 °F एथिलीन (Ethylene ; (IUPAC नाम: एथीन/ethene) एक हाइड्रोकार्बन है जिसका अणुसूत्र C2H4 or H2C=CH2 है। यह एक रंगहीन, ज्वलनशील गैस है जिसकी गंध हल्की मीठी कस्तूरी होती है।  रासायनिक उद्योगों में एथिलीन का बहुतायत में उपयोग होता है। २००६ में इसका वैश्विक उत्पादन 109 मिलियन टन से भी अधिक था जो किसी अन्य कार्बनिक यौगिक से अधिक है। एथिलीन एक महत्वपूर्ण प्राकृतिक पादप हार्मोन भी है जिसका उपयोग फलों को जल्दी पकाने में किया जाता है। एथिलीन का जलयोजन करने पर एथिल अल्कोहल मिलता है। इथिलीन एक सरलतम अल्कीन है। यह एक असंतृप्त हाइड्रोकार्बन है जिसमें एक कार्बन-कार्बन द्वि-बन्ध पाया जाता है। इथिलीन का संरचना सूत्र चित्र में दिखाया गया है। यह एक प्राकृतिक गैस है तथा कोल गैस में पाई जाती है। यह एक महत्वपूर्ण औद्योगिक रसायन है। इसका उपयोग बड़े पैमाने पर पालीथीन नामक प्लास्टिक बनाने के लिए किया जाता है।
पाकिस्तान पर अमरीकी मिसाइल हमला २००९

पाकिस्तान के क़बायली इलाक़े में शनिवार, जनवरी 24, 2009 को अमरीकी चालक रहित विमान से किए गए दो मिसाइल हमलों में कम से कम 14 लोगों की मौत हुई है। उत्तरी वज़ीरिस्तान में एक मिसाइल ने एक घर को निशाना बनाया. यह इलाक़ा तालेबान और अल-क़ायदा चरमपंथियों का गढ़ माना जाता है। दूसरा हमला दक्षिणी वज़ीरिस्तान के इलाक़े में हुआ जिसमें पाँच लोगों की मौत हुई. पिछले कुछ महिनों में अमरीका ने इस क़बायली इलाक़े में चरमपंथियों को निशाना साधते हुए 20 से अधिक मिसाइल हमले किए हैं, हालाँकि पाकिस्तान कई बार इस पर आधिकारिक रूप से अपना विरोध भी दर्ज करा चुका है। पाकिस्तान इसे अपनी संप्रभुता पर हमला मानता है। पाकिस्तानी अधिकारियों ने आशा जताई है कि अमरीका इस तरह के विवादास्पद हवाई हमले रोक देगा क्योंकि इससे लोगों में नाराज़गी बढ़ रही है और इसके चलते पाकिस्तान की विद्रोहियों के ख़िलाफ़ लड़ाई में बाधा पहुँचती है। पहला हमला वज़ीरिस्तान के ज़ीराकाई में शाम पाँच बजे हुआ। अधिकारियों के अनुसार यह हमला ख़लील ख़ान के घर पर हुआ। अधिकारियों का कहना है कि इस हमले में चार अरब चरमपंथी मारे गए। हालांकि मारे गए लोगों की पहचान अभी स्पष्ट नहीं हो सकी है लेकिन माना जा रहा है कि इनमें से एक अल-क़ायदा का वरिष्ठ लड़ाका था। दूसरा हमला वाना से 10 किलोमीटर दूर एक तालेबान कमांडर के घर को निशाना बनाकर किया गया। लेकिन अधिकारियों ने बीबीसी को बताया कि अमरीकी चालक रहित विमान ने दरअसल उस घर को निशाना बनाया जिसमें सरकार का समर्थन करने वाले एक क़बायली नेता रहा करते थे। इस हमले में उनके परिवार के चार सदस्यों की मौत हो गई जिसमें एक पाँच साल का बच्चा शामिल है।
दमन

दमन (गुजराती: દમણ) भारतीय केन्द्रशासित प्रदेश दादरा और नगर हवेली और दमन और दीव के दमन जिले का एक नगरपालिका क्षेत्र और नगर है। दमन दमन गंगा नदी द्वारा दो भागों में विभाजित है – नानी-दमन (नानी का अर्थ यहाँ छोटा है) और मोटी-दमन (मोटी मतलब बड़ा)। विडम्बना यह है कि नानी-दमन बड़ा है। नगर में अस्पताल, बड़े बाजार और बड़े निवास स्थान स्थित हैं। मोटी-दमन मुख्यतः पुराना नगर है। पूर्तगाली डियोगो डी मेलो संयोगवश सन् १५२३ में इस स्थान पर पहुँचे जब वो ओर्मस जा रहे थे और एक तुफान में उनकी नाव दमन तट पर पहुँच गयी। इसके बाद यह पूर्तगाली उपनिवेश बना और ४०० वर्षों तक रहा। १६वीं सदी में मुगलों से बचने के लिए मोटीदमन में एक बड़ा दुर्ग बनाया गया क्योंकि इससे पूर्व यहाँ मुगलों का शासन था। यह दुर्ग आज्तक इसके मूल रूप में उपस्थित है। वर्तमान में अधिकतर सरकारी नगरीय कार्यालय दुर्ग के अन्दर स्थित हैं। दमन को पुर्तगालियों और भारतीयों के मध्य युद्ध के पश्चात् दिसम्बर १९६१ में भारत में शामिल किया गया। इस युद्ध में चार भारतीयों की मौत हो गयी और १४ घायल हुये।; पुर्तगालियों में १० की मौत हो गयी और दो घायल हुये।
राजकुमार (1996 फ़िल्म)

राजकुमार पंकज पाराशर द्वारा निर्देशित 1996 में बनी हिन्दी भाषा की ऐतिहासिक फ़न्तासी फिल्म है। फिल्म में अनिल कपूर, माधुरी दीक्षित, नसीरुद्दीन शाह और रीना रॉय प्रमुख भूमिका में हैं। रानी मां (रीना रॉय) के पति को पड़ोसी राज्य के बुरे प्रधान मंत्री दुर्जन सिंह (नसीरुद्दीन शाह) द्वारा मार दिया गया। प्रधान मंत्री खुद इस हत्या से मुकर जाता है और राजकुमारी विशाका (माधुरी दीक्षित) के पिता, राजा पर दोष देता है। रानी मां राजकुमारी के खिलाफ मौत का बदला लेने की कसम खाती हैं। मान सिंह का एक जुड़वां भाई, सुरजन सिंह (नसीरुद्दीन शाह) भी है जो कि कुछ बेवकूफ है लेकिन इसके बावजूद बुरा नहीं है। रानी मां चौंक गई और परेशान हैं जब उन्हें पता चला कि उनका एकमात्र बेटा राजकुमार (अनिल कपूर) राजकुमारी से प्यार करता है। वह इस विवाह का विरोध करने के लिए तैयार है, जबकि राजकुमार राजकुमारी से शादी करने के लिए कोई भी रस्ता अपनाएगा। माँ और बेटे को ये निर्धारित करना है कि क्या परिवार में किसी को शामिल करना सर्वोत्तम हित में है, जिसने क्रमशः पति और पिता को मार दिया है। सभी गीत आनंद बख्शी द्वारा लिखित; सारा संगीत लक्ष्मीकांत-प्यारेलाल द्वारा रचित।
बिल एयर्स

विलियम चार्ल्स एयर्स (जन्म २६ दिसम्बर १९४४) एक अमरीकी 'प्राथमिक शिक्षा' के सिद्धांतकार हैं। ये १९६० के दशक में 'युद्ध विरोधी' कार्यकर्ता थे और क्रांतिकारी अन्दोलन 'वेदर अन्डरग्राउन्ड' के नेता थे। इन्होंने अपने वेदर अन्डरग्राउन्ड के साथी 'बर्नडीन डॉर्न' से विवाह किया है।
जैवाणु

उन सभी अणुओं को, जो किसी भी जीव (living organisms) में पाये जाते हैं, जैव अणु कहते हैैं।येे कार्बनिक अणु होते हैं, इनका निर्माण सजीवों के शरीर में होता है। ये सजीवों के शरीर के विकास तथा रखरखाव के लिए आवश्यक होते हैं। कार्बोहाइड्रेट, अमीनो अम्ल, प्रोटीन, आरएनए तथा डीएनए प्रमुख जैवाणु हैं। कार्बनिक यौगिको की तरह इनका निर्माण कार्बन, हाइड्रोजन, नाइट्रोजन, ऑक्सीजन से होता है, कभी-कभी फॉस्फोरस तथा सल्फर आदि तत्व भी अल्प मात्रा में हो सकते हैं। जैवाणु विभिन्न प्रकार के होते हैं, जिनमें कुछ निम्नलिखित हैं-
एल्डिहाइड

एल्केन में अंतिम कार्बन से जुड़े दो हाइड्रोजन परमाणुओं को एक ऑक्सीजन परमाणु द्वारा विस्थापित करने पर जो कार्बनिक यौगिक प्राप्त होता है उसे एल्डिहाइड (सुव्युद) कहते हैं। दूसरे शब्दों में, जिन कार्बनिक यौगिकों में −CHO प्रकार्यात्मक समूह होता है उन्हें एल्डिहाइड (aldehyde) या एल्कानल (alkanal) कहते हैं। सामने के चित्र में -R समूह को छोड़कर जो शेष बचता है वह ऐल्डिहाइड समूह है, जिसे फॉर्मिल समूह (formyl group) भी कहते हैं। कार्बनिक रसायन में ऐल्डिहाइडों की बहुलता है। कई सुगंधित रसायन ऐल्डिहाइड ही होते हैं। किसी एल्डिहाइड में कम से कम एक -CHO ग्रूप पाया जाता है। फार्मल्डिहाइड (1 कार्बन परमाणु), एसिटल्डिहाइड (2 कार्बन परमाणु) , प्रोपेनल्डिहाइड (3 कार्बन परमाणु) प्रमुख एल्डिहाइड हैं। इनका सामान्य सूत्र (R-CHO) होता है। जहाँ R का मतलब एल्केन अथवा एरील श्रृंखला से है, तथा CHO एल्डिहाइड समूह की उपस्थिति को दर्शाता है। एल्डिहाइड समूह दो प्रकार से देखा जा सकता है। प्रथम एल्केन श्रृंखला के किसी एक छोर पर CHO ग्रुप जिसे एल्केनएल्डिहाइड (साधारण नाम) अथवा बेंजीन के किसी भी छोर (mainly on ortho position) जुड़े एल्डिहाइड ग्रुप को बेंजेल्डिहाइड के नाम से पहचाना जा सकता है।
रंगा

१९२५ में जन्मे कार्टूनिस्ट रंगा का नाम पूरा नाम एन के रंगनाथन था। भारत के कुछ प्रथम कार्टूनिस्टों में से एक रंगा ने अपने कार्यकाल में इंडियन एक्सप्रेस, द स्टेट्समेन और ट्रिब्यून जैसे प्रतिष्ठीत समाचारपत्रों के लिए कार्टूनिस्ट के रूप में कार्य किया। कैरीकेचर बनने में दक्ष रंगा को उनके द्वारा बनाये कैरीकेचर्स के लिए विशेष रूप से जाना जाता है। रंगा द्वारा चंद रेखाओं के माध्यम से बनाए गए महात्मा गाँधी के कैरीकेचर्स काफ़ी प्रसिद्ध हैं। जुलाई २००२ में दिल्ली में रंगा का देहांत हो गया।
रोडियम

रोडियम एक रासायनिक तत्व है जिसका प्रतीक Rh और परमाणु संख्या 45 है। यह एक बहुत ही दुर्लभ, चांदी-सफेद, कठोर, संक्षारण प्रतिरोधी और रासायनिक रूप से निष्क्रिय संक्रमण धातु है। यह एक उत्कृष्ट धातु है और प्लेटिनम समूह का सदस्य है। प्राकृतिक रूप से इसमें केवल एक आइसोटोप पाया जाता है, जो 103Rh है। स्वाभाविक रूप से रोडियम एक मुक्त धातु के रूप में पाई जाती है, समान धातुओं के साथ मिश्र धातु के रूप में, और शायद बोवीइट और रोडप्लमसाइट जैसे खनिजों के रासायनिक यौगिक के रूप में। यह सबसे दुर्लभ और सबसे मूल्यवान कीमती धातुओं में से एक है। प्लैटिनम समूह धातुओं के अन्य सदस्यों के साथ प्लैटिनम या निकल अयस्कों में रोडियम पाया जाता है। यह 1803 में विलियम हाइड वोलास्टन द्वारा ऐसे ही एक अयस्क में खोजा गया था, और इसके क्लोरीन यौगिकों में से एक के गुलाब के रंग के लिए नामित किया गया था। रोडियम (ग्रीक रोडन (ῥόδον) जिसका अर्थ है "गुलाब") 1803 में विलियम हाइड वोलास्टन द्वारा खोजा गया था, पैलेडियम की खोज के तुरंत बाद। उन्होंने संभवतः दक्षिण अमेरिका से प्राप्त कच्चे प्लैटिनम अयस्क का इस्तेमाल किया। उनकी प्रक्रिया में अयस्क को एक्वा रेजिया में घोलना और एसिड को सोडियम हाइड्रॉक्साइड (NaOH) के साथ बेअसर करना शामिल था। इसके बाद उन्होंने अमोनियम क्लोराइड जोड़कर प्लैटिनम को अमोनियम क्लोरोप्लाटिनेट के रूप में अवक्षेपित किया। अधिकांश अन्य धातुएँ जैसे तांबा, सीसा, पैलेडियम और रोडियम जस्ता के साथ अवक्षेपित थे। पतला नाइट्रिक एसिड पैलेडियम और रोडियम को छोड़कर सभी को भंग कर देता है। इनमें से, पैलेडियम एक्वा रेजिया में घुल गया लेकिन रोडियम नहीं मिला और सोडियम क्लोराइड Na3[RhCl6]·nH2O के रूप में मिलाने से रोडियम अवक्षेपित हो गया। इथेनॉल से धोए जाने के बाद, गुलाब-लाल अवक्षेप को जस्ता के साथ प्रतिक्रिया दी गई, जिसने आयनिक यौगिक में रोडियम को विस्थापित कर दिया और इस तरह रोडियम को मुक्त धातु के रूप में छोड़ दिया। रोडियम एक कठोर, चांदी जैसी चमक वाली, टिकाऊ धातु है जिसमें उच्च परावर्तन होता है। रोडियम धातु गर्म होने पर भी सामान्य रूप से ऑक्साइड नहीं बनाती है। वायुमंडल से ऑक्सीजन केवल रोडियम के गलनांक पर अवशोषित होती है, लेकिन जमने पर निकल जाती है। रोडियम में प्लैटिनम की तुलना में उच्च गलनांक और कम घनत्व दोनों होते हैं। यह अधिकांश एसिड द्वारा प्रतिक्रिया नहीं करता है: यह नाइट्रिक एसिड में पूरी तरह से अघुलनशील है और एक्वा रेजिया में थोड़ा घुलता है। रोडियम आवर्त सारणी के समूह 9 से संबंधित है, लेकिन सबसे बाहरी कोश में इलेक्ट्रॉनों का विन्यास समूह के लिए असामान्य है। यह विसंगति पड़ोसी तत्वों, नाइओबियम (41), रूथेनियम (44), और पैलेडियम (46) में भी देखी जाती है। रोडियम की सामान्य ऑक्सीकरण अवस्था +3 है, लेकिन 0 से +6 तक ऑक्सीकरण अवस्थाएँ भी देखी जाती हैं। रूथेनियम और ऑस्मियम के विपरीत, रोडियम कोई वाष्पशील ऑक्सीजन यौगिक नहीं बनाता है।
ज़ैल सिंह

ज्ञानी ज़ैल सिंह ज्ञानी ज़ैल सिंह (5 मई 1916 – 25 दिसंबर 1994) भारत के सातवें राष्ट्रपति थे जिनका कार्यकाल 25 जुलाई 1982 से 25 जुलाई 1987 रहा। वो भारत के पहले राष्ट्रपति थे जिनका धर्म सिख था। राष्ट्रपति बनने से पूर्व वो भारतीय राष्ट्रीय कांग्रेस के सदस्य के रूप में गृह मंत्री सहित केन्द्रीय मंत्रीमंडल के विभिन्न पदों पर रहे। वो वर्ष 1983 से 1986 तक गुट निरपेक्ष आंदोलन के अध्यक्ष भी रहे। उनके कार्यकाल में ऑपरेशन ब्लू स्टार, इंदिरा गांधी की हत्या और 1984 के सिख-विरोधी दंगे जैसी घटनायें हुई। वर्ष 1994 में कार दुर्घटना में घायल होने के कारण उनका निधन हो गया। ज्ञानी ज़ैल सिंह का जन्म ब्रिटिश भारत के फरीदकोट राज्य (वर्तमान पंजाब में) के ग्राम संघवान में 5 मई 1916 को हुआ। इनके पिता का नाम किशन सिंह एवं माता का नाम इंद्रा कौर था। पंथनिरपेक्षता की राह पर भारत के पुनर्निमाण के दौरान उन्होंने फ़रीदकोट राज्य के शासक हरिन्दर सिंह बरार का विरोध किया जिसके फलस्वरूप उन्हें पाँच वर्षों के लिए बंदी बनाये गये और यातनायें दी गयी। भारत के विभाजन के बाद नये बने राज्य पटियाला एवं पूर्वी पंजाब राज्य संघ में तत्कालीन मुख्यमंत्री ने उन्हें वर्ष 1949 में उन्हें राजस्व मंत्री नियुक्त किया एवं वर्ष 1951 में उन्हें कृषि मंत्रालय दिया गया। 3 अप्रैल 1956 से 10 मार्च 1962 तक वो राज्य सभा सदस्य रहे। ज़ैल सिंह को वर्ष 1972 में कांग्रेस ने पंजाब के मुख्यमंत्री के रूप में चुना। उन्होंने बड़े पैमाने पर धार्मिक सभाओं की व्यवस्था की, एक पारंपरिक सिख प्रार्थना के साथ सार्वजनिक समारोहों की शुरुआत की, गुरु गोबिंद सिंह के नाम पर एक राजमार्ग का उद्घाटन किया, और गुरु के पुत्र के नाम पर एक बस्ती का नाम रखा। उन्होंने राज्य के स्वतंत्रता सेनानियों के लिए आजीवन पेंशन योजना बनाई। उन्होंने लंदन से उधम सिंह के अवशेष, हथियार और गुरु गोबिंद सिंह से संबंधित लेख वापस लाए। 1982 में, उन्हें सर्वसम्मति से राष्ट्रपति के रूप में सेवा करने के लिए नामित किया गया था। बहरहाल, मीडिया में कुछ लोगों ने महसूस किया कि राष्ट्रपति को एक प्रतिष्ठित व्यक्ति के बजाय इंदिरा गाँधी के वफादार होने के लिए चुना गया था। जैल सिंह ने अपने चुनाव के बाद कहा था, "अगर मेरे नेता ने कहा होता कि मुझे झाड़ू उठानी चाहिए और नौकर बनना चाहिए, तो मैंने ऐसा ही किया होता। उन्होंने मुझे राष्ट्रपति बनने के लिए चुना।" उन्होंने 25 जुलाई 1982 को राष्ट्रपति पद की शपथ ली। उन्होंने गांधी के साथ काम किया और तय किया गया कि उन्हें हर हफ्ते राज्य के मामलों से अवगत कराया जाना चाहिए। ऑपरेशन ब्लू स्टार से एक दिन पहले 31 मई 1984 को, वह एक घंटे से अधिक समय तक गांधी से मिले, लेकिन उन्होंने अपनी योजना के बारे में एक शब्द भी साझा नहीं किया। ऑपरेशन के बाद उन पर सिखों द्वारा अपने पद से इस्तीफा देने का दबाव डाला गया। उन्होंने योगी भजन की सलाह पर स्थिति बिगड़ने के डर से इस्तीफे के खिलाफ फैसला किया। बाद में उन्हें हरिमंदिर साहिब की बेअदबी और निर्दोष सिखों की हत्या पर अपनी निष्क्रियता के लिए माफी मांगने और समझाने के लिए अकाल तख्त के सामने बुलाया गया। उसी वर्ष 31 अक्टूबर को इंदिरा गांधी की हत्या कर दी गई, और उन्होंने अपने बड़े बेटे राजीव गांधी को प्रधान मंत्री नियुक्त किया। इसके अलावा, 1986 में उन्होंने राजीव गांधी द्वारा पारित भारतीय डाकघर (संशोधन) विधेयक के संबंध में पॉकेट वीटो का प्रयोग किया, प्रेस की स्वतंत्रता पर प्रतिबंध लगाया और इसलिए, व्यापक रूप से उनकी आलोचना की गयी
सोडियम कार्बोनेट

851 °C, 1124 K, 1564 °F सोडियम कार्बोनेट एक अकार्बनिक यौगिक है जिसका रासायनिक सूत्र (Na2CO3) है। इसे 'धोवन सोडा' या 'धोने का सोडा' (washing soda या soda ash और soda crystals) भी कहते हैं। यह एक सामान्य लवण है जिसका जलीय घोल क्षारीय होता है। इसलिए इसका उपयोग कपड़े धोने के लिये किया जाता है। इसलिये इसे धावन सोडा (वाशिंग सोडा) भी कहते हैं। जल की कठोरता दूर करने में भी इसका उपयोग होता है। यह जल में अति विलेय है। इसका अणुसूत्र Na2CO3⋅10H2O होता है , जिसका पूरा नाम सोडियम कार्बोनेट डेकाहाईड्रेट है | सिर्फ Na2CO3 को सोडा ऐश कहते हैं। लेकिन जब इसमें जल के अणु जुड़ जाते हैं , तो यह धावन सोडा बन जाता है। धावन सोडा को जब गर्म किया जाता है , तो यह बेकिंग सोडा(NaHCO3) में बदल जाता हैं | धावन सोडा तथा बेकिंग सोडा नोट्स
हवामार तोप

हवामार तोप जब विमानों का प्रयोग युद्ध में बढ़ने लगा और उनका सामना करने हेतु नवीन शस्त्र प्रणालियों की जरूरत पडी तब हवामार तोप या विमानभेदी तोप का आविष्कार हुआ, ये तोपे और कुछ नहीं पुरानी उपलब्ध मशीनगनों का मामूली बदलाव के साथ प्रयोग था उन्हें ऊपर की तरफ विमान की तरफ लक्ष्य बना कर चलाया जाता था
गोल गुम्बद

गोल गुम्बज़ या गोल गुम्बद, फ़ारसी گل گنبذ बीजापुर के सुल्तान मुहम्मद आदिल शाह का मकबरा है और बीजापुर, कर्नाटक में स्थित है। इसको फ़ारसी वास्तुकार दाबुल के याकूत ने १६५६ ई० में निर्माण करवाया था। हालांकि मूल रूप में साधारण निर्माण होने पर भी अपनी स्थापत्य विशेषताओं के कारण दक्खिन वास्तुकला क विजय स्तंभ माना जाता है।  इसकी संरचना के मूल में 47.5 मीटर (156 फीट) की भुजाओं वाला एक घन है, जिसके उपरस्थ 44 मी॰ (144 फीट) बाहरी व्यास वाला एक विशाल गुम्बद है। दो समान कोण प घूमते हुए चतुर्भुजों से बनने वाले एक-दूसरे को काटते हुए आठ मेहराबों से गुंथा हुआ गुम्बदीय त्रिभुज-कोण बनता है जो इस गुम्बद को उठाये हुए हैं। इस घन के चारों कोणों पर गुम्बदनुमा छतरी से ढंके हुए अष्टकोणीय सप्त-तलीय अट्टालिकाएं या मिनारें बनी हैं। इनके अन्दर सीढ़ियाँ भी हैं। इन प्रत्येक मीनारों के ऊपरी तल बड़े गुम्बद को घेरते हुए गलियारे में खुलता है। मकबरे के मुख्य हॉल के भीतर चारों ओर सीढ़ियों से घिरा हुआ एक चौकोर चबूतरा है। इस चबूतरे के मध्य एक कब्र का पत्थर है, जिसके नीचे इसकी असल कब्र बनी है। आदिल शाही वंश के मकबरों में ये इस प्रकार का एकमात्र उदाहरण है। उत्तरी ओर के मध्य में, एक वृहत अर्ध-अष्टकोणीय आकार बाहर को निकलता है। 1,700 मी2 (18,000 वर्ग फुट), क्षेत्रफ़ल वाला यह मकबरा विश्व का सबसे बड़ा एकल-कक्ष और बिना किसी मध्य आधार वाला निर्माण है। मकबरे के गुम्बद के आन्तरिक परिधि पर एक गोलाकार गलियारा बना हुआ है, जिसे अंग्रेज़ों ने "व्हिस्परिंग गैलरी" अर्थात फ़ुस्फ़ुसाने वाला गलियारा नाम दिया है। इस गलियारे के निर्माण में प्रयुक्त ध्वनि-विज्ञान के वास्तु में सम्मिलन के कारण यहां धीमे से फ़ुस्फ़ुसाया हुआ एक शब्द भी इसके व्यास के ठीक दूसरी ओर एकदम स्पष्ट सुनाई देता है।
केरल का परिचय

इस संदेश के दिखलाई पड़ने के अन्य संभावित कारण: